Na temelju članka 1. stavka 3., članka 7. točke i. i članka 74. točke i. Zakona o Centralnoj banci Bosne i Hercegovine ("Službeni glasnik BiH", 1/97) i članka 28. Pravilnika Centralne banke Bosne i Hercegovine, UV broj: 5/98 od 27. veljače 1998. godine, Upravno vijeće Centralne banke Bosne i Hercegovine na 1. sjednici, održanoj 28. siječnja 1999. godine, donijelo je

**ODLUKU**

**o izmjenama Odluke o osnivanju Podružnice Centralne banke**

**Bosne i Hercegovine u Banjoj Luci**

**Članak 1.**

U Odluci o osnivanju Podružnice Centralne banke Bosne i Hercegovine u Banjoj Luci ("Službeni glasnik BiH", broj 24/98), u nazivu odluke i u čl. 1. i 2. riječi: "u Banjoj Luci" zamjenjuju se riječima: "na Palama".

**Članak 2.**

Članak 3. mijenja se i glasi:

 "Sjedište Podružnice je na Palama, ulica Pere Kosorića broj 3.".

**Članak 3.**

Članak 9. mijenja se i glasi:

 "Vrijeme i način izvršenja ove odluke utvrđuje guverner uz suglasnost Upravnog vijeća.".

**Članak 4.**

Ova odluka stupa na snagu danom objavljivanja u "Službenom glasniku BiH", a objavit će se i u "Službenim novinama Federacije BiH" i "Službenom glasniku Republike Srpske".

UV broj: 3/99 Predsjedatelj

28. siječnja 1999. godine Upravnog vijeća Centralne banke

S a r a j e v o Bosne i Hercegovine

 G U V E R N E R

 Peter Nicholl, s. r.